open-index/open-wikipedia-markdown huggingface dataset:
சிவசுப்பிரமணியர் கோயில், பிஜி

**சிறீ சிவ சுப்பிரமணியர் கோவில்** (*Sri Siva Subramaniya temple*) பிஜியில் நண்டி என்ற இடத்தில் உள்ள ஒரு இந்துக் கோவில் ஆகும். தெற்கு அரைக்கோளத்தில் மிகப்பெரும் இந்துக் கோவில் இதுவெனக் கூறப்படுகிறது.

## வரலாற்றுப் பின்னணி
1926 ஆம் ஆண்டில் தென்னிந்திய சன்மார்க்க ஐக்கிய சங்கம் இக்கோவிலின் பழைய கட்டடத்தில் தொடங்கப்பட்டது. சன்மார்க்க சங்கத்தின் ஐம்பதாவது ஆண்டு நிறைவு 1976 ஆம் ஆண்டில் இங்கு கொண்டாடப்பட்டது. 1984 ஆம் ஆண்டில் தமிழ்நாடு அரசின் உதவியுடன் இக்கோவிலுக்கு நிரந்தரமான அர்ச்சகர் ஒருவர் தருவிக்கப்பட்டார். சிவாசாரியார் மகாலிங்கக் குருக்கள் கோவில் நிகழ்வுகளை முறைப்படி நடத்தியதை அடுத்து பெருமளவு பக்தர்கள் இங்கு வருகை தரத் தொடங்கினர்.

ஐக்கிய சங்கத்தின் 1976 பொன்விழாக் கொண்டாட்டத்தின் போது புதிய கோயிலுக்கான அடிக்கல் பழைய கோயில் பகுதியிலேயே நாட்டப்பட்டது. இந்நிகழ்வில் பிஜிக்கான இந்தியத் தூதுவர் பங்கு பற்றினார். 1983 ஆம் ஆண்டில் புதிய காணி வாங்கப்பட்டு 1984 சனவரியில் பூமி பூசை நடத்தப்பட்டது. 1984 ஏப்ரல் மாதத்தில் துணைப் பிரதமரால் புதிய கட்டடத்துக்கான அங்குரார்ப்பண நிகழ்வு நடைபெற்றது. பண்டைய திராவிடக் கட்டிடக்கலை வடிவமைப்பில் புதிய கோவில் அமைக்கப்பட்டு 1994 சூலை 15 இல் குடமுழுக்கு வைபவம் இடம்பெற்றது.

## மேற்கோள்கள்

## வெளி இணைப்புகள்
*Fiji Visitor's Bureau 

பகுப்பு:பிஜியில் உள்ள இந்துக் கோவில்கள்
மூழ்கல்

thumb|300 px|right|'துடும்' எனப் பாய்ந்து மூழ்கல்
நீரில் மூழ்கி விளையாடும் **மூழ்கல்** விளையாட்டைச் சங்கப்பாடல் ஒன்று காட்டுகிறது. 
இது நீர் விளையாட்டுகளில் ஒன்று.
இது ஆடவர் விளையாட்டு. 
இளமைக் காலத்தில் விளையாடப்படும். 
அது நெறிமுறைகளைக் கல்லாத துடுக்குத்தனமான இளமை. 
;மகளிர்
:மகளிர் மணலில் பாவை செய்து, பூ மாலை போட்டு, குளத்தில் இறக்கி, நீராடுவர். 
;தழுவல்
:இளைஞர் அவர்களுடன் கை கோத்துக்கொண்டு ஆடுவர். அவர்களிடம் ‘மறை’ என்று சொல்லப்படும் களவொழுக்கம் இல்லை. 
;நீரில் மூழ்கல்
:இளைஞர் குளத்தில் நீராடும் மகளிரை அழைத்துக்கொண்டு ஆற்றில் நீராடச் செல்வர். ஆற்றுத்துறையில் அக்காலத்தில் மருத மரங்கள் மிகுதி. நீர்த்துறையின் பக்கம் சாய்ந்திருக்கும் அந்த மருதமரக் கிளை ஒன்றில் ஏறி, கரையிலுள்ளோர் மருளும்படி, நீரில் ‘துடும்’ எனப் பாய்ந்து, நீரின் ஆழம் வரையில் சென்று, அதன் அடிமண்ணைக் கையில் எடுத்துக்கொண்டு வந்து காட்டி மகிழ்வர். இது மூழ்கல் விளையாட்டு.

இது மூச்சுக்குப் பயிற்சி தரும் விளையாட்டு.

## அடிக்குறிப்பு

பகுப்பு:தமிழர் விளையாட்டுகள்
ஆப்கானித்தானில் இந்து மதம்

**ஆப்கானிஸ்தானில் இந்து மதம்** என்பது ஆப்கானிஸ்தானில் வாழும் ஒரு சிறு குழுவினரால் பின்பற்றப்படுகிறது. **ஆப்கானிய இந்துக்கள்** என அழைக்கப்படும்  சிறுபான்மையினரான இவர்கள் காபூல் மற்றும் நாட்டின் பிற முக்கிய நகரங்களில் வாழ்கின்றனர். இக்குழுவினர் எண்ணிக்கை சுமார் 1,000 ஆகும். இஸ்லாமியர்களின் ஆக்கிரமிப்புக்கு முன்பு ஆப்கானிஸ்தானில் இந்து சமயம் உட்பட பல சமயங்கள் பின்பற்றப்பட்டது.

## மேற்கோள்கள்
கவுண்டமணி நடித்த திரைப்படங்கள்

**[[கவுண்டமணி]]**, தமிழ்த் திரைப்பட நடிகராவார். இவர் தமிழ் நகைச்சுவை நடிகர்களில் ஒருவர். குறிப்பாக, கவுண்டமணி  தனது சக நடிகர் செந்தில் கூட்டணியுடன் அமைத்த நகைச்சுவைக் காட்சிகள் தமிழ்த் திரைப்படங்களில் புகழ்பெற்றது. கவுண்டமணி நகைச்சுவை நடிகராகவும், குணச்சித்திர நடிகராகவும், கதாநாயகனாகவும், வில்லனாகவும் பல்வேறு வேடங்களில் 450இற்கும் மேற்பட்ட தமிழ்த் திரைப்படங்களில் நடித்துள்ளார்.

**கவுண்டமணி நடித்த தமிழ்த் திரைப்படங்கள்** வரிசை பின்வருமாறு:
(*இது முழுமையான பட்டியல் அல்ல.*)
__NOTOC__

## மேற்கோள்கள்

பகுப்பு:தமிழ்த் திரைப்படம் தொடர்பான பட்டியல்கள்
ஆனைக் கற்றாழை

**ஆனைக் கற்றாழை** அல்லது **யானைக் கற்றாழை, ரயில் கற்றாழை** (*Agave americana*) என்பது பொதுவாக **நூற்றாண்டுத் தாவரம்** என அழைக்கப்படும் அகேவ் இனத்தைச் சேர்ந்த தாவரமாகும். இது மெக்சிகோவை தனது பூர்விக இடமாகக் கொண்டிருந்தாலும் அழகுத் தாவரமாக பல்வேறு பிரதேசங்களிலும் அறிமுகப்படுத்தப்பட்டுள்ளது. இது ஐரோப்பா, இந்தியா, தென்னாபிரிக்கா மற்றும் அவுஸ்திரேலியா போன்ற பிரதேசங்களில் இயற்கை மயமாக்கப்பட்டுள்ளது.

இது நூற்றாண்டுத் தாவரம் எனக் கூறப்பட்டாலும் இது 10 தொடக்கம் 30 வருடங்களே உயிர்வாழக் கூடியது. இதன் இலைகள் வரண்ட காலநிலைக்கு ஏதுவாக பல்வேறு இசைவாக்கங்களைக் கொண்டுள்ளது. இது உயிர் வேலியாக பயன்படுத்தப்படுகிறது. இது தனது வாழ்நாளின் இறுதியில் நுனிவளரா முறைப் பூந்துணர் ஒன்றை உருவாக்கும். இப்பூந்துணர் 8 மீற்றர் உயரமானது. தனது சக்தி முழுவதையும் பூத்தலில் செலவிடுவதால் இது பூத்தலின் பிற்பாடு இறந்து விடும்.

## பயன்கள்
இந்த தாவரத்தில் வாழ்நாளின் முடிவில் வளரும் பூந்துனர் கொண்ட தண்டு எடைக் குறைவானதாக இருக்கும். இந்த தண்டை துண்டாக்கி காயவைத்து முதுகில் கட்டிக்கொண்டு அதை ஒரு மிதவையாக பயன்படுத்தி சிறுவர்கள் நீச்சல் பழகுவர். இக்கற்றாழை இலையில் நார் இருக்கும். இந்த நார் கயிறு போன்றவை செய்யப் பயன்படுத்தபடுகிறது.

## மேற்கோள்கள்

பகுப்பு:நார்த் தாவரங்கள்
பகுப்பு:தமிழ்நாட்டின் தாவரங்கள்
நுடங்குகை

**வர்த்திதம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும்.   பரதநாட்டியத்தில் இடம்பெறுகின்ற நூற்றியெட்டு கரணங்களில் இது இரண்டாவது கரணமாகும்.

இரு மணிக்கட்டுகளை வளைத்து தொடையின் பக்கத்தில் கைகளைத் தொங்கவிடுவது வர்த்திதம் என்று அழைக்கப்படுகிறது.

## இவற்றையும் காண்க

* நடராசர்
* நடராச தத்துவம்
* சிவதாண்டவங்கள்

* பரதநாட்டியம்
* கரணங்கள்
* பரதமுனிவர்

## ஆதாரங்கள்


## வெளி இணைப்புகள்
* நாட்டியக் கலைவிளக்கம் - யோகி ஸ்ரீ சுத்தானந்த பாரதியார் 
* ஸ்ரீ நடராஜர் தத்துவம் - அம்மன் தரிசனம் 
* பரஞ்சோதி யாத்திரை -  தெய்வமாக் கலை கல்கியின் சிவகாமியின் சபதம்

பகுப்பு:நூற்றியெட்டு சிவதாண்டவங்கள்
சத்தியஞான போதம்

சத்தியஞான போதம் என்னும் நூல் சிவஞான வள்ளல் என்பவரால் 15ஆம் நூற்றாண்டில் எழுதப்பட்டது. இதனைச் ‘சத்தியஞானப் போதத் தமிழ்’ என்று இந்த நூலின் பாயிரம் கூறுகிறது. ‘வள்ளலார் சாத்திரம்’ என்னும் பெயரில் இவரது 20 நூல்கள் அடங்கிய தொகுப்பு ஒன்று வெளிவந்துள்ளது. 
இந்த நூல் பதி பசு பாசம் பற்றிக் கூறுகிறது என்றாலும் இந்த நூலின் கொள்கை வேதாந்தமே. 
:பிரம கீதையைப் பேசினவன்
:மறலியை முனிந்தவன்
:நான்முகத்திலிருந்து நான்மறை உரைத்தவன்
:உபநிடதத்தில் ஒலித்தவன்
:யானைக்கு அருளியவன்
:பிரகலாதனுக்கு வெளிப்பட்டவன்
:துருபதன் மகள் துரோபதிக்குத் துகில் ஈந்தவன்
:அருச்சுனனுக்கு அமரிடை ஞானம் தந்தவன்
:கல்லாலின் கீழ் ஞானம் புரிந்தவன்
:முப்புரம் எரித்தவன்
அவனே பிரமம். இப்படி இந்த நூல் மும்மூர்த்திகளையும் ஒரே பிரமம் எனக் காட்டுகிறது. அப்பர், சம்பந்தர், சுந்தரர், மாணிக்கவாசகர் என்னும் சைவ சமயக் குரவரின் நூல்கள் பிறவிநோய் தீர்க்கும் மருந்து என்று இந்த நூல் குறிப்பிடுகிறது. 
## கருவிநூல்
மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005

பகுப்பு:15 ஆம் நூற்றாண்டுத் தமிழ் நூல்கள்
சச்சிதானந்தம் (கவிஞர்)

**சச்சிதானந்தம்,** ஓர் இந்தியக் கவிஞர் ஆவார். ஆங்கிலத்திலும் மலையாளத்திலும் எழுதும் இவர், சாகித்ய அகாதெமியின் இதழான இந்திய இலக்கியத்தின் ஆசிரியர் ஆவார். ஆங்கிலப் பேராசிரியரானாலும், கதை எழுதுவதிலும், மொழிபெயர்ப்புப் பணிகளிலும் ஈடுபாடு கொண்டவர். இவரது ஆக்கங்கள் தமிழ், இந்தி, பெங்காலி, ஆங்கிலம், அரபு, பிரெஞ்சு, இடாய்ச்சு, இத்தாலியம் ஆகிய மொழிகளில் மொழிபெயர்க்கப்பட்டுள்ளன. மலையாள எழுத்தாளர்களில் முதன்மையானவர். இவர் பல இலக்கிய விருதுகளைப் பெற்றுள்ளார். 
## மேற்கோள்கள்
 
thumb

## வெளி இணைப்புகள்
* 
* 
* 
* 
* www.ksatchidanandan.com (The writer's Website)

பகுப்பு:மலையாள மக்கள்
பகுப்பு:1946 பிறப்புகள்
பகுப்பு:வாழும் மக்கள்
பகுப்பு:கேரள எழுத்தாளர்கள்
பகுப்பு:கேரள சாகித்ய அகாடமி விருது பெற்றவர்கள்
சிஜில் பெலாஜாரான் மலேசியா

**சிஜில் பெலாஜாரான் மலேசியா** அல்லது **மலேசிய பள்ளிச் சான்றிதழ்**; (மலாய்: *Sijil Pelajaran Malaysia* ஆங்கிலம்: *Malaysian School Certificate*) (**SPM**) என்பது மலேசியக் கல்விச் சான்றிதழ் ஆகும். 

மலேசியாவில் அனைத்து இடைநிலைப் பள்ளிகளிலும் ஐந்தாம் ஆண்டு பயிலும் மாணவர்களும் எழுதும் தேசியத் தேர்வு ஆகும். இந்தத் தேர்வை மலேசிய கல்வி அமைச்சு நடத்துகிறது. பொதுவாக, பதினேழு வயது நிரம்பிய மாணவர்கள் இந்தத் தேர்வை எழுதுவர்.

## கட்டாயப் பாடங்கள்

# மலாய்
# ஆங்கிலம்
# கணிதம்
# அறிவியல்
# இசுலாமியக் கல்வி (இசுலாமிய மாணவர்களுக்கு)
# நீதிநெறிக் கல்வி (பிற சமய மாணவர்களுக்கு)

## கலைப்பிரிவுகள்
# நோக்குக் கலை
# இசைக் கல்வி
# விளையாட்டு அறிவியல்

## தகவல் தொழினுட்பப் பிரிவுகள்
# தகவல் தொடர்பு தொழினுட்பம்
# நிரலாக்கத்தின் அடிப்படைகள்
# நிரலாக்க வளர்ச்சிக் கருவிகள்
# கணினியின் வியாபாரப் பயன்பாடு
# வியாபாரப் பணித் தொழினுட்பம்

## மொழிப் பாடங்கள்
# ஆங்கில இலக்கியம்
# மலாய் இலக்கியம்
# உயர் அரபு மொழி
# சீன மொழி
# தமிழ் மொழி
# தொழினுட்ப ஆங்கிலம்
# இபான் மொழி
# தொடர்பாடலுக்கான அரபு மொழி
# சீன இலக்கியம்
# தமிழ் இலக்கியம்
# பிரெஞ்சு மொழி
# பஞ்சாபி மொழி

## தொழிற் பாடங்கள்
# வேளாண் அறிவியல்
# வேளாண்தொழினுட்பக் கல்வி
# வீட்டுப் பொருளாதாரம்
# பொறியியல் வரைகலை
# எந்திரப் பொறியியல்
# குடிசார் பொறியியல்
# மின் மற்றும் மின்னணுப் பொறியியல்
# கண்டுபிடிப்பு
# தொழினுட்பப் பொறியியல்
# உணவு மேலாண்மை
# வீட்டுக் கட்டுமானம்
# அறைகலன் செய்தல்
# குழாய் இணைப்புப் படிப்பு
# இல்ல மின்வடம்
# கேஸ் வெல்டிங்
# வாகனம் சீரமைத்தல்
# குளிர்சாதனம் சீரமைத்தல்
# துணை தைத்தல்
# வீட்டு மின்பயன்பாடுக் கல்வி
# உணவு வழங்கல்
# உணவு பதப்படுத்தல்
# முகப்பூச்சும் சிகையலங்காரமும்
# குழந்தை வளர்ப்புக் கல்வி
# விலங்கு வளர்த்தல்
# பயிரிடல்
# உள்வீட்டமைப்பு
# பல்லூடகத் தயாரிப்பு
# கணிணி வரைகலை
# ஆடை செய்தல்
# தொலைக்காட்சி சீரமைத்தல்
# பிரெட் - யீஸ்ட் தயாரித்தல்
# அலங்கரித்தல்
# மரவேலைப்பாடு
# கல்வேலைப்பாடு

## அறிவியலும் கணிதமும்
# உயர் நிலைக் கணிதம்
 

# இயற்பியல்
# வேதியியல்
# உயிரியல்
# உயர்நிலை அறிவியல்

## சமூக, சமய பாடங்கள்
# புவியியல்
# வியாபாரப் படிப்பு
# உலக இசுலாமிய கண்ணோட்டம்
# குரான் சுன்னா படிப்புகள்
# சிரியா இசுலாமியா
# விவிலிய அறிவு

## மேலும் பார்க்கவும்
* மலேசியாவில் தமிழ்க் கல்வி

பகுப்பு:மலேசியாவில் கல்வி
இலங்கையின் இடப்பெயர்கள்

**இலங்கையின் இடப்பெயர்கள்** மொழி, இன அடிப்படையில் பெயரிடப்பட்டவை. இலங்கை அமைந்துள்ள ஊர்களின் பெயர்கள் சிங்களத்திலும் தமிழிலும் மிகையாய் இருந்தாலும், டச்சு, ஆங்கிலம், போர்த்துகேயம், அரபு மொழிகளில் அமைந்த ஊர்களும் உள்ளன. சிங்கள வேர்ச்சொற்களும் தமிழ் வேர்ச்சொற்களும் கலந்த ஊர்ப் பெயர்கள் இரு குமுகாயத்தினரும் ஒற்றுமையுடன் வாழ்ந்ததைக் காட்டுகின்றன. இருப்பினும், தற்போதைய அரசியல் சூழ்நிலையில் இப்பெயர்கள் சூடான விவாதத்தைக் கிளப்பியுள்ளன.

## சிங்களப் பெயர்கள்
சிங்கள ஊர்ப் பெயர்கள் பெரும்பாலும் நிலம், நீர் தொடர்பானவையாகவும், விலங்குகள் தொடர்பானவையாகவும் உள்ளன.
* சிங்க+பிட்டியா (சிங்க் ஊர்}
* வெலி + கம (மண் கிராமம்)
* மொனொரா + கலா (மயில் பாறை)

நிலம் தொடர்பான சொற்கள்:
* கும்புரா (நெல் வயல்)
* தெனியா, வட்டே (தோட்டம்)
* ஹெனா (விளை நிலம்)
* டலவா (புல்வெளி)
* கொல்லை (கொல்லா)
* வெற்றுத் தரை (போத்தா)

சாதிப் பெயர்களைக் கொண்ட ஊர்களும் உள்ளன. 

## தமிழ்ப் பெயர்கள்
பெரும்பாலான தமிழ்ப் பெயர்கள் சாதி, தொழில், நில வகை, தெய்வங்கள் போன்றவற்றின் பெயர்களைக் கொண்டிருக்கின்றன. 
ஊர்ப் பெயர்களில் உள்ள சில சொற்கள்:
நிலப் பெயர்கள்:
மூலை, மலை, ஆறு, குடா, மணல், குழி, ஊர், தோட்டம், கூடல், கரை, முனை, துறை, கிணறு, காணி, வயல், வாய்க்கால், ஏரி

## அரபு பெயர்கள்
இலங்கைச் சோனகர் வசிக்கும் பகுதிகளில் அரபு மொழிப் பெயர்களைக் காணலாம். அப்துல் ஹமீத் மாவத்த, ஒராபி பாஷா லேன், பலய சோகன வீதி, புதிய சோனட வீதி, குராஷானி மௌலானா ஒழுங்கை, அவ்வல் zசாவியா, ரிபாஹி தங்கள் ஒழுங்கை, சதாம் உசைன் தெரு  

## போர்த்துகீச சொற்கள்
போர்த்துகீச ஊர்ப் பெயர்கள் புனிதர்களின் பெயர்களைக் கொண்டவை 

ஓல்கொட் மாவத்த, சென் என்தனி ஒழுங்கை, சேர் எட்ரிக் ஒழுங்கை , 

## டச்சு ஊர்ப் பெயர்கள்
டச்சு சொற்கள் குறைவான எண்ணிக்கையில் உள்ளவை. இப்பெயர்கள் தமிழ், சிங்கள ஒலிப்புக்கு ஏற்றவாறு மாற்றமடைந்துள்ளன

## ஆங்கில ஊர்ப் பெயர்கள்
ஆங்கிலப் பெயர்கள் கொழும்பிலேயே அதிகம் காணப்படுகின்றன. ஸ்டேஸ் புர, கிலிப்டன் லேன், மெசென்ஜர் ஸ்டீட், ஓல்கொட் மாவத்த, 

## மேற்கோள்கள்

பகுப்பு:இலங்கை
பகுப்பு:இலங்கை வரலாறு
சத்தியஞான பண்டார பிள்ளைத்தமிழ்

**சத்தியஞான பண்டார பிள்ளைத்தமிழ்**  என்னும் நூல் **சிதம்பரநாத முனிவர்** என்பவரால் 15ஆம் நூற்றாண்டில் எழுதப்பட்டது. இது பிழைகள் மலிந்த பதிப்பாக உள்ளது. மற்ற நூல்களைப் போல 100 பாடல்கள் கொண்டது. மேலும் இறுதியில் ஒரு வாழ்த்துப்பா சேர்க்கப்பட்டுள்ளது. 

நூலாசிரியர் சிதம்பரநாதருக்கு ஞானபண்டாரம் சிதம்பரநாதர் என்னும் பெயர்களும் உண்டு. 

இந்த நூல் இவரது ஆசிரியர் சத்தியஞான பண்டாரத்தின்மீது பாடப்பட்டது. சத்தியஞான பண்டாரத்தின் பிறந்த ஊர் சிவபுரம். இந்தச் சிவபுரம் குடந்தை அருகே உள்ள பாடல் பெற்ற தலம். வாழ்ந்த ஊர் கமலை என்னும் திருவாரூர். இது போன்ற செய்திகளை இந்த நூலில் வரும் பாடலடிகள் புலப்படுத்துகின்றன. 

## மேலும் சில செய்திகள்

சத்திய ஞான பண்டாரம் என்பவர் ௨மாபதி சிவத்திடம் ௨பதேசம் பெற்ற அ௫ள் நமச்சிவாயர். அ௫ள் நமச்சிவாயர் காழிகங்கைமெய்கண்டா௫க்கு ௨பதேசம் அ௫ளியவர். காழிகங்கைமெய்கண்டார் காழி சிற்றம்பல நாடிகளின் ஞானாசிரியர் ஆவார். காழி சிற்றம்பல நாடிகளிடம் ௨பதேசம் பெற்றவர் பழுதைக்கட்டி சம்பந்த முனிவர். அவரிடம் ௨பதேசம் பெற்றவர் காவை அம்பலநாத சுவாமிகளாவர். காவை அம்பலநாத சுவாமிகளிடம் ௨பதேசம் பெற்றவர் சத்திய ஞான பண்டாரம். இவர்களின் தீட்சா நாமம் சத்திய ஞானதேசிக தீர்க்கதரிசினிகள்.

## கருவிநூல்
* மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005

## அடிக்குறிப்பு

பகுப்பு:15 ஆம் நூற்றாண்டுத் தமிழ் நூல்கள்
பகுப்பு:பிள்ளைத்தமிழ்
புணை விளையாட்டு

thumb|150 px|right|பிரேசில் நாட்டில் தலைப்புணை ஓட்டல்
thumb|150 px|right|இக்கால விளையாட்டில் கடைப்புணை ஓட்டல்
புணையில் ஏறி விளையாடும் விளையாட்டைப் புணை விளையாட்டு என்கிறோம். இதுவும் சங்ககாலத்தில் நடைபெற்ற விளையாட்டுகளில் ஒன்று. **புணை** என்பது படகு. 

படகை முன்புறமாகச் செலுத்துவதும், பின்புறமாகச் செலுத்துவதும் இக்காலத்தில் உண்டு. இவற்றை முன்படகு (canoeing, kayaking)  பின்படகு (rowing) என்று நாம் குறிப்பிடலாம். 

ஆற்றுவெள்ளத்தில் நீராடிய பண்டைத் தமிழர் இந்த இருவகையான படகோட்டும் முறைகளையும் பயன்படுத்தி விளையாடினர் எனக் கொள்ளலாம். முன்படகைத் தலைப்புணை என்றும், பின்படகைக் கடைப்புணை என்றும் பாடல் குறிக்கிறது எனலாம். 

பலர் புணைமேல் ஏறி ஓட்டி நீரில் விளையாடினர். தலைவன் புணையை ஒருத்தி பின் தொடர்ந்தாள். (ஆணைப் பின் தொடரும் பெண்ணை பழங்கால மரபுப்படி பரத்தை என்றே கொள்ளவேண்டும்) அவன் தலைப்புணையில் முன்னோக்கிச் சென்றால் அவளும் தலைப்புணையில் முன்னோக்கி வந்து அவனைத் தன்னவனாக்கிக்கொள்ளப் பின் தொடர்ந்தாள். அவன் கடைப்புணையில் பின்னோக்கிச் சென்றால் அவளும் கடைப்புணையில் பின்னோக்கி அவனைத் தொடர்ந்தாள். அவன் புணையைக் கைவிட்டுவிட்டு நீரோடு மிதந்து சென்றால், அவளும் அவ்வாறே செய்து அவனைத் தொடர்ந்தாளாம்.   
## அடிக்குறிப்பு

பகுப்பு:தமிழர் விளையாட்டுகள்
வா. மு. கோமு

**வா. மு. கோமு** ஈரோடு மாவட்டம் வாய்ப்பாடியைச் சேர்ந்த சிறுகதை, புதின எழுத்தாளர். கொங்கு மண்டல வட்டார வழக்கில் கிராமம் சார்ந்த பாலியல் கதைகளையும் எதார்த்த இலக்கியத்தையும் படைப்பவர். தமிழின் அனைத்து முன்னணி பத்திரிக்கைகளிலும் இலக்கிய பத்திரிக்கைகளிலும் இவரது கதைகள் வெளியாகியிருக்கின்றன. இவரது தவளைகள் குதிக்கும் வயிறு என்ற சிறுகதைத் தொகுப்பு 2008ம் ஆண்டின் சிறந்த சிறுகதைத் தொகுப்புக்கான விகடன் விருதை பெற்றது.

## எழுதிய நூல்கள்
# அப்பச்சி வழி - நினைவோடை குறிப்பு (நடுகல் பதிப்பகம்)
# அருக்காணிக்கு சொந்த ஊர் விஜயமங்கலம் - சிறுகதைகள் (அகரம் வெளியீடு)
# அழுவாச்சி வருதுங்சாமி (சிறுகதைத் தொகுப்பு), பைந்தமிழ்த் தடாகம், தஞ்சாவூர்
# எட்றா வண்டிய - நாவல் (உயிர்மை வெளியீடு)
# என்னை மரணத்தின் வருகை என்கிறார்கள் - சிறுகதைகள் (எதிர் வெளியீடு)
# கள்ளி - நாவல் (உயிர்மை, எதிர் வெளியீடு)
# கூப்பிடுவது எமனாக இருக்கலாம் (உயிர் எழுத்து வெளியீடு)
# சகுந்தலா வந்தாள் - நாவல் (நடுகல் பதிப்பகம்
# சயனம்- நாவல் (எதிர் வெளியீடு)
# சாந்தாமணியும் இன்ன பிற காதல் கதைகளும்- நாவல் (உயிர்மை வெளியீடு)
# சேகுவேரா வந்திருந்தார் - சிறுகதைகள்(உயிர்மை வெளியீடு)
# கூப்பிடுவது எமனாக இருக்கலாம் (உயிர் எழுத்து வெளியீடு)
# பக்கத்து வீட்டு குதிரை- சிறுகதைகள் (நடுகல் பதிப்பகம்)
# பிலோமி டீச்சர் - சிறுகதைகள் (எதிர் வெளியீடு)
# மங்கலத்து தேவதைகள்- நாவல் (உயிர்மை வெளியீடு)
# மண்பூதம் - சிறுகதைகள் (உயிர்மை வெளியீடு)
# மரப்பல்லி - நாவல் (எதிர் வெளியீடு)
# நாயுருவி- நாவல் (உயிர்மை வெளியீடு)
# தவளைகள் குதிக்கும் வயிறு - சிறுகதைகள் (உயிர் எழுத்து, எதிர் வெளியீடு) 
# தானாவதி - புதினம்
# ரெண்டாவது டேபிளுக்கு காரப்பொரி- நாவல் (மலைகள் பதிப்பகம்)
# வேற்றுக்கிரகவாசி - சிறுகதைகள்
# 57 ஸ்னேகிதிகள் ஸ்னேகித்த புதினம் (எதிர் வெளியீடு)

## வெளியிணைப்புகள்

# வா.மு.கோமு சிறுகதைகள் சில
# வா.மு.கோமுவின் சாந்தாமணியும் இன்ன பிற காதல் கதைகளும் - விமர்சனம்
# வா.மு.கோமுவின் ‘மரப்பல்லி’- நாவல் விமர்சனம் கீற்று இணைய இதழ் 23 ஜனவரி 2014
# வா.மு.கோமுவின் கள்ளி விமரசனம்
# வா.மு. கோமு எழுதிய “கள்ளி”
# வா.மு. கோமு

பகுப்பு:தமிழக எழுத்தாளர்கள்
பகுப்பு:ஈரோடு மாவட்ட மக்கள்
எக்சு.எசு.எல்.ரி

**எக்சு.எசு.எல்.ரி** (XSLT) என்று அறியப்படும் **நீட்டப்படக்கூடிய பாணித்தாள் மொழி உருமாற்றங்கள்** (Extensible Stylesheet Language Transformations) எக்சு.எம்.எல் ஆவணங்களை வேறு எக்சு.எம்.எல் ஆவணங்களாக அல்லது எச்.ரி.எம்.எல், தனியெழுத்து, எக்சு.எம்.எல் வடிவமைப்புப் பொருட்கள்(XML-FO) போன்ற பிற வடிவங்களுக்கும் மாற்ற உதவும் ஒரு குறிமொழி ஆகும்.  இது நிரல்மொழிக்குரிய அனேகக் கூறுகளை கொண்டுள்ளது.  

மூல ஆவணமும் எக்சு.எசு.எல்.ரி நிரல்களும் எக்சு.எசு.எல்.ரி செயலி (xslt processor) ஊடாக செலுத்தப்பட்டு ஒரு புதிய ஆவணம் உருவாக்கப்படுகிறது. 

## வரலாறு
எக்சு.எசு.எல்.ரி இன் முதல் பதிப்பு 1999 இல் வெளியிடப்பட்டது.  இன்றும் பரந்த பயன்பாட்டில் உள்ளது.  எக்சு.எசு.எல்.ரி 2.0 2010 இல் வெளியிடப்பட்டது.

## வெளி இணைப்புகள்

* W3C Transformation - 
* How an XSLT processor works - 
* XSLT Tutorial  - 

பகுப்பு:குறியீட்டு மொழிகள்
பகுப்பு:எக்சு.எம்.எல்
சர் கிரிக்

[thumb|right|thumb|250px|பச்சை நிறக்கோடு வரை தனது எல்லை [பாகிஸ்தான் கூறிக்கொள்கிறது.]]

**சர் கிரிக்,** இந்தியா, பாக்கிஸ்தானுக்கு இடையே அமைந்த 96 கி.மீ நீளம் கொண்ட பிரச்சனைக்குரிய நீரினால் பிரிக்கப்பட்ட எல்லைக் கோடாகும். இந்தச் சிறுகுடா அரபிக்கடலில் ஆரம்பித்து இந்தியாவின் குஜராத் மாநிலத்தில் உள்ள கட்ச் பகுதியையும் பாக்கிஸ்தானின் சிந்து பகுதியையும் பிரிக்கிறது.

## மேற்கோள்கள்

பகுப்பு:பாக்கித்தான்
பகுப்பு:குசராத்து
பகுப்பு:கட்சு மாவட்டம்
கர்ணன் (ஒளிப்பதிவாளர்)

**கர்ணன்** () (இறப்பு: டிசம்பர் 13, 2012) தமிழ்த் திரைப்பட ஒளிப்பதிவாளரும் இயக்குநரும் ஆவார். ஏறத்தாழ 150 திரைப்படங்களில் ஒளிப்பதிவாளராகவும் 25 திரைப்படங்களில் இயக்குநராகவும் பணியாற்றியவர். கே. எஸ். கோபாலகிருஷ்ணனின் கற்பகம் திரைப்படத்தில் அறிமுகமாகிய கர்ணன் மதுரையை மீட்ட சுந்தரபாண்டியன், வீரபாண்டிய கட்டபொம்மன், கப்பலோட்டிய தமிழன், சிம்லா ஸ்பெஷல், பொல்லாதவன், சிவப்பு சூரியன் உட்படப் பல திரைப்படங்களில் ஒளிப்பதிவாளராக பணியாற்றினார். பல சாகசக் காட்சிகளைத் திறம்பட படம் பிடித்தவராக அறியப்படுகிறார். இவர் இயக்கிய ஜம்பு திரைப்படத்தில் நீரினடியே எடுக்கப்பட்ட காட்சிகளும், இவரது மேற்கத்திய பாணி திரைப்படங்களில் குதிரைத் துரத்தல்களை படம் பிடித்த விதமும் பெரிதும் பேசப்பட்டன.

இவருக்கு சகுந்தலா என்ற மனைவியும் பாமா, தாரா என்ற இரு மகள்களும் இருந்தனர். தமது 79ஆவது அகவையில் திசம்பர் 13, 2012 அன்று மாரடைப்பால் காலமானார்.

## இயக்கிய திரைப்படங்களில் சில
*காலம் வெல்லும் (1970)
*ஜக்கம்மா (1972)
*கங்கா (1972)
*எங்க பாட்டன் சொத்து (1975)
*ஒரே தந்தை (1976)
*எதற்கும் துணிந்தவன் (1977)
*புதிய தோரணங்கள் (1980)
*ஜம்பு (1980)

## மேற்கோள்கள்

## புற இணைப்புகள்
* 

பகுப்பு:1933 பிறப்புகள்
பகுப்பு:2012 இறப்புகள்
பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:தமிழ்த் திரைப்பட இயக்குநர்கள்
ஓரிதழ் தாமரை

**ஓரிதழ் தாமரை** (தாவர வகைப்பாடு:*Ionidium suffruticosum*) வயோலேசியேக் குடும்பத்தைச் சேர்ந்த தாவரமாகும். இது ஒரு மூலிகைத் தாவரமாக அறியப்படுகின்றது. இது ஒரு பூக்கும் தாவர இனம் ஆகும். இவை ஆசியா, ஆப்பிரிக்கா மற்றும் ஆசுதிரேலியா போன்ற நாடுகளில் வளருகிறது.
## பெயர்கள்
ஓரிதழ் தாமரைக்கு ரத்தனபுருஷ், ரத்னாயுரஷரி ஆகிய வேறுபெயர்கள்  உண்டு. ஒரே இதழ் கொண்ட மலர் என்பதால், ‘ஓரிதழ்’ என்றும், தாமரைப் பூவின் நிறத்தோடு (வெளிர் சிவப்பு) இது உள்ளதால்,தாமரை என்ற இரு சொற்களும் இணைந்து ஓரிதழ்தாமரை என்ற பெயர் ஏற்பட்டிருக்கிறது. இதைத்தவிர தாமரை மலருக்கும் ஓரிதழ் தாமரைக்கும் எவ்விதத் தொடர்பு கிடையாது.
## விளக்கம்
ஓரிதழ் தாமரையானது நிலத்தில் வளரும் மிகச் சிறிய செடி வகையினம் ஆகும். ஓரளவுக்கு ஈரப்பதம் மிக்க இடங்களில் வளரும். இது நீளமான இலைகளை உடையது.
## மேற்கோள்கள்

பகுப்பு:ஒருவித்திலைத் தாவரங்கள்‎
பகுப்பு:மூலிகைகள்
ஆயிரத்தில் இருவர் (புதினம்)

**ஆயிரத்தில் இருவர் **,  சுஜாதாவால்  எழுதப்பட்ட குறும்புதினம். பின்னர் கிழக்குப் பதிப்பகத்தால் புத்தகமாக வெளியிடப்பட்டது.

## கதைக் கரு
வரதட்சிணைக் கொடுமையால் தனது மகள் கொல்லப்பட்டதாகவும், அது சமையலறை விபத்து என்று தனது மருமகன் ஜோடித்து விட்டதாகவும் ஒரு வயதானவர்    வக்கீல் கணேஷிடம் முறையிடுகிறார். ஐ. ஏ . எஸ். அதிகாரியான தனது மருமகன் மீது வழக்குத் தொடுக்கச் சொல்கிறார். வழக்கை விசாரிக்க செல்கையில் கணேஷும் வசந்தும் தாக்கப்படுகிறார்கள்.  அவர்கள் சந்திக்கச் சென்ற பெண்ணும் தாக்கப்படுகிறாள். வன்முறையின் காரணம் என்ன என்று கணேஷும் வசந்தும் ஆராயும் பொழுது மாமனாரும் , மருமகனும் சமாதானம் ஆகிவிடுகிறார்கள். திடீர் சமரசத்திற்குக் காரணம் என்ன என்று செல்லும் கதை.

## கதை மாந்தர்கள்
* கணேஷ் 
* அனிதா  
* சதாசிவம்
* நடேசன்
* ப்ரதிமா
* மகேந்திரன்
* கோவிந்தராஜன் 
* ரஞ்சனி ஷர்மா மற்றும் பலர்.

## மேற்கோள்கள்

பகுப்பு:சுஜாதாவின் புதினங்கள்
பகுப்பு:கிழக்குப் பதிப்பக நூல்கள்
சதரத்தின சங்கிரகம்

**சதரத்தின சங்கிரகம்**  என்னும் நூல் 14 ஆம் நூற்றாண்டில் தோன்றிய வடமொழி நூல்களில் ஒன்று. இதன் ஆசிரியர் உமாபதி சிவாசாரியர். வடமொழி ஆகமங்கங்களாகிய சுவாயம்புவம், நிச்சுவாசம், மதங்கம், தேவியாமதம், மிருகேந்திரம், கிரணம், பராக்கியம், தேவிகாலோத்தரம், விசுவசாரம், ஞானோத்தரம் ஆகியவற்றிலிருந்து தொகுக்கப்பட்ட நூல் இது. 100 பாடல்கள் கொண்டது. 100 பாடல்கள் சத ரத்தினங்கள் அதாவது 100 மணிக்கற்கள் என்னும் பொருள்படுமாறு நூலின் பெயர் இடப்பட்டுள்ளது.
 
இவற்றிற்கு இதன் ஆசிரியரே ‘சதரத்தின உல்லேகினி’ என்னும் பெயரில் ஒரு விளக்கவுரையும் எழுதியிருக்கிறார்.
 
## கருவிநூல்
மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005

## அடிக்குறிப்பு

பகுப்பு:தமிழரின் வடமொழி நூல்கள்
ஹம்பிரி டேவி

**சர் ஹம்பிரி டேவி** (*Sir Humphry Davy*: 17 டிசம்பர், 1778 – 29 மே, 1829) இங்கிலாந்து நாட்டைச் சார்ந்த வேதியலாளர் மற்றும் கண்டுபிடிப்பாளர் ஆவார். இவர் பல்வேறு தனிமங்களைக் குறிப்பாக குளோரின்,சோடியம், பொட்டாசியம், கால்சியம், மெக்னீசியம், பேரியம், போரான், அயோடின் போன்றவற்றைக் கண்டுபிடித்தவராவார். டேவி மிகச்சிறந்த மின்னியலாளரும் வேதியியலாளரும் ஆவார். 1815 இல் சுரங்கத் தொழிலாளர்களுக்கான பாதுகாப்பு விளக்கைக் கண்டுபிடித்தார். சுரங்கத்தில் வெளிவரும் மீத்தேன் வாயுவினால் ஏற்படும் தீ விபத்துகளிலிருந்து தொழிலாளர்களைக் காக்க இவரது கண்டுபிடிப்பான பாதுகாப்பு விளக்கு உதவியது.

## மேற்கோள்கள்

## வெளி இணைப்புகள்

* (Davy's first name is spelled incorrectly in this book.)
* 
* 
*''The Collected Works of Humphry Davy''
*''Journal of a Tour made in the years 1828, 1829, through Styria, Carniola, and Italy, whilst accompanying the late Sir Humphry Davy'' by J. J. Tobin (1832)
*''Humphry Davy, Poet and Philosopher'' by Thomas Edward Thorpe, New York: Macmillan, 1896
*''Young Humphry Davy: The Making of an Experimental Chemist'' by June Z. Fullmer, Philadelphia: American Philosophical Society, 2000
*
* 

பகுப்பு:பிரித்தானியக் கண்டுபிடிப்பாளர்கள்
பகுப்பு:1778 பிறப்புகள்
பகுப்பு:1829 இறப்புகள்
பகுப்பு:கால்சியம்
பகுப்பு:சோடியம்
பகுப்பு:பொட்டாசியம்
பகுப்பு:மக்னீசியம்
பகுப்பு:பேரியம்
பகுப்பு:போரான்
பகுப்பு:ஆங்கிலேய வேதியியலாளர்கள்
பகுப்பு:ஆங்கிலேய அறிவியலாளர்கள்
பகுப்பு:ஆங்கிலேயக் கண்டுபிடிப்பாளர்கள்
கொக்கோ

**கொக்கோ** (*Theobroma cacao*)  என்பது சிறிய ( உயரம்) *மல்வாசியா* குடும்பத்தைச் சேர்ந்த பசுமைமாறா மரமும் அமெரிக்கப் பிராந்தியத்தின் அடர்த்தியான வெப்பமண்டலத்தை தாயகமாகக் கொண்டதுமாகும். இதனுடைய விதைகள் மூலம் கொக்கோத் தூளும் சாக்கலேட்டும் செய்யப்படுகின்றது.

## குறிப்புகள்

## வெளியிணைப்புகள்

*The food of the Gods – the nature, growth, cultivation, manufacture and history of Cocoa, by Brandon Head, from Project Gutenberg
*International Cocoa Organization (ICCO)- cacao daily market prices and charts are available
*Photographs of cacao plants (detail)
*http://www.[[மால்வேசியே].info/Genera/Theobroma/gallery.html Theobroma Gallery] (Stewart R. Hinsley)

பகுப்பு:சுவைப்பொருட்கள்
கோப்பி (தாவரம்)

**கோப்பி** (*Coffea*) என்பது ஒர் பூக்கும் தாவர பேரினத் தாவரத்தின் விதைகளாகும். இக் கோப்பி விதைகள் கோப்பி செய்யப் பயன்படுத்தப்படுகின்றது. இது *உருபியாசியா* குடும்பத்தைச் சேர்ந்ததும் தெற்கு ஆப்பிரிக்கா, ஆசியா ஆகிய பகுதிகளின் வெப்பமண்டலத்தைத் தாயகமாகக் கொண்ட சிறிய வகைத் தாவரம் அல்லது செடியாகும். கோப்பி உலகில் மிகவும் பெறுமதிமிக்க பரந்தளவு வணிக விளைபொருட் பயிர்களில் ஒன்றும் சில நாடுகளின் முக்கிய ஏற்றுமதிப் உற்பத்திப் பொருளுமாகும்.

## உசாத்துணை

## வெளியிணைப்புகள்

* World Checklist of Rubiaceae
* Coffee & Conservation

பகுப்பு:சுவைப்பொருட்கள்
மாவோவியம்

**மாவோயிசம்** அல்லது **மாவோவியம்** (*Maoism*) அல்லது **மா சேதுங்கின் சிந்தனை** (*Mao Zedong Thought*) என்பது சீன அரசியல் தலைவர் மா சே துங்கின் (1893–1976) சிந்தனைகளில் இருந்து உருவான ஓர் அரசியல் கொள்கையாகும். இக்கொள்கையைப் பின்பற்றுபவர்கள் மாவோயிசவாதிகள் அல்லது மாவோயிஸ்டுகள் என அழைக்கப்படுகின்றனர். 1950கள்-60களில் உருவாக்கப்பட்ட இக்கொள்கை சீனப் பொதுவுடமைக் கட்சியின் அரசியல் மற்றும் இராணுவ சித்தாந்தங்களை வரையறுக்கும் ஒரு கொள்கையாகக் கடைப்பிடிக்கப்பட்டு வருகிறது.

முதலாளித்துவ சமூகத்தில் இருந்து சமவுடமை சமூகத்துக்கான மாற்றத்தை உருவாகக்த் தேவையான புரட்சிப் படைக்கு உழைப்பாளர்களை விட வேளாண்மை சார்ந்த உழவரினமே தேவையானவர்கள் என மாவோயிசம் வலியுறுத்துகிறது.

பகுப்பு:பொதுவுடைமை
பகுப்பு:இடதுசாரி அரசியல்
சதமணிக் கோவை

**சதமணிக்கோவை**  
என்னும் நூல் 14ஆம் நூற்றாண்டில் மறைஞான சம்பந்தர் என்பவரால் எழுதப்பட்டது. 100 மணிகளால் கோக்கப்பட்ட கோவை என்பது ‘சதமணிக்கோவை’ என்பதன் பொருள். இதில் காப்புச் செய்யுள் உட்பட 107 நேரிசை வெண்பாப் பாடல்கள் உள்ளன. 

மதுரை சிவப்பிரகாசர் (கி.பி. 1488) எழுதிய ஞானதீக்கைத் திருவிருத்தம் என்னும் நூலில் சதமணிக்கோவை நூலைக் குறிப்பிட்டுள்ளார். இதனாலும் மேலும் பல காரணங்களாலும் இந்த நூல் கி.பி. 1350 எனக் கொள்ளப்பட்டுள்ளது. இந்த நூலை இயற்றியவர் இன்னார் என்பதில் பல்வேறு கருத்துக்கள் உள்ளன. 

இதில் வரும் வெண்பாக்கள் வினாக்களாக அமைந்துள்ளன. வினாவுக்கான விடையை ஆசிரியரே ஒவ்வொரு பாடலின் இறுதியிலும் தந்துள்ளார். விடைகளின் விளக்கங்கள் அடைப்புக் குறிக்குள் தரப்பட்டுள்ளன.

எடுத்துக்காட்டு 1

ஈசன் குறைவறவே எவ்விடத்தும் நிற்பதெனில்
காசி முதலாகும் பதிகதியாப் – பேசியதிங்(கு)
ஏதோ புராணங்கள் எல்லாம் இறைவனே
ஈதென்று நாயேற்(கு) இயம்பு.

விடை – பசுவின் முலையிலே பால் பலித்தாற்போல (*பசுவின் முலையில் மட்டும் பால் சுரப்பது போல ஈசன் சில இடங்களில் மட்டும் அருள் சுரக்கிறார்*)

எடுத்துக்காட்டு 2

சென்றணையில் ஏகதே சத்தான் சிவமாகும்
அன்றிநிறை வெள்ளில் அரனடியைக் – குன்றாமல்
கூடலென்னும் சொல்லில்லை யாகும், குருபரனே!
நாடியுன(து) உண்மை நவில். 

விடை – கண்படலம் நீங்குமது ஒழிந்து, பிரகாசம் வந்து கூடவேண்டுவதில்லை. (*சிவன் வெட்டவெளி என்னும் ஓருடம்பை உடையவன். அவனைக் கூடுவது எப்படி? கண்ணைத் திறந்தால் கண்ணுக்குள் ஒளி தானே வந்துவிடிகிறது. அதுபோல அவனை நினைத்தால் அவன் நம்மை அணைத்துக் கொள்கிறான்*)

## கருவிநூல்
*மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005

## அடிக்குறிப்பு

பகுப்பு:14 ஆம் நூற்றாண்டுத் தமிழ் நூல்கள்
பகுப்பு:கோவை (இலக்கியம்)
பிஜி இந்தியர்

**பிசி இந்தியர்** (*Indo-Fijians*) எனப்படுவோர் இந்தியா மற்றும் தெற்காசியா, தென்கிழக்கு ஆசியா போன்ற பல்வேறு பாகங்களிலும் இருந்து பிசித் தீவில் குடியேறியவர்களின் வம்சாவழியினரைக் குறிக்கும். 2007 கணக்கெடுப்பின் படி பிசியில் இவர்களின் மொத்தத்தொகை 313,798 (37.6%) ஆகும். இவர்களின் மூதாதையர்கள் பெரும்பாலும் 1879 முதல் 1916 வரையான காலப்பகுதியில் பிசியின் பிரித்தானிய ஆட்சியாளர்களால் இங்குள்ள சீனித் தோட்டங்களில் பணி புரிவதற்காக அழைத்து வரப்பட்ட ஒப்பந்தத் தொழிலாளர்கள் ஆவர். இவர்களுடன் பின்னர் இங்கு வந்து குடியேறிய குசராத்தியர், மற்றும் பஞ்சாபியரும் இணைந்தனர். இவர்கள் காலப்போக்கில் தமது தனிப்பட்ட பண்பாட்டைப் பேணிப் பாதுகாத்தாலும், பிசிய இனத்தவர்களின் மொழி, உடை, மற்றும் அவர்களது பழக்க வழக்கங்களைத் தழுவினர். பிசி இந்தியர்கள் தமது உரிமைகளுக்காகப் போராடியிருந்தாலும், அதில் அவர்கள் பெரிதளவு வெற்றி காணவில்லை. பெருமளவு இந்தியர்கள் தமது சமூக உரிமை, மற்றும் மேம்பட்ட வாழ்வைத் தேடி அங்கிருந்து வெளியேறினர். 1980களின் இறுதியில் இடம்பெற்ற இராணுவப் புரட்சிகளின் தாக்கத்தால் இந்த வெளியேறல் பெரும் எண்ணிக்கையில் இடம்பெற்றது.

## மேற்கோள்கள்
பிரதீபன் பீட்டர் பவுல்

**பிரதீபன் பீட்டர் பவுல் (Pradeeban Peter-Paul)** (பிறப்பு: மே 17, 1977), ஓர் கனேடிய மேசைப்பந்தாட்ட வீரர் ஆவார். 
இலங்கைத் தமிழரான பிரதீபன் கொழும்பில் பிறந்தவர். இளம்வயதில் ஜெர்மனிக்கு குடிபெயர்ந்தார்.
 ஜெர்மனியில் மேசைப்பந்தாட்டம் கற்று 1993 ஆம் ஆண்டு மாகாண இளம் இரட்டையர் போட்டியில் பதக்கம் பெற்றார். பின்னர் கனடாவிற்கு குடிபெயர்ந்து, கனேடிய தேசிய மேசைப்பந்தாட்டக் குழுவில் இடம்பெற்றார்.
பிரதீபன் தமிழ், ஜெர்மன், ஆங்கிலம் ஆகிய மொழிகளைச் சரளமாகப் பேசக் கூடியவர். 2008 ஆம் ஆண்டு ஒலிம்பிக்கில் கனடாவின் சார்பில் போட்டியிடத் தேர்வானார்.

2011 பன்னாட்டு மேசைப்பந்தாட்ட விளையாட்டின் ஆண்கள் தர வரிசையில் 1599 புள்ளிகள் பெற்று 266 வது இடத்தில் உள்ளார்.

## மேற்கோள்கள்

## வெளியிணைப்புகள்
* ITTF DATABASE  (ஆங்கிலத்தில்)

பகுப்பு:1977 பிறப்புகள்
பகுப்பு:வாழும் மக்கள்
பகுப்பு:விளையாட்டு வீரர்கள்
பகுப்பு:கனடிய இலங்கைத் தமிழ் வம்சாவளி மக்கள்
நரேன் சந்து பரசார்

**நரேன் சந்து பரசார்** (*Narain Chand Parashar*,  ஜூலை 2 1934- பிப்ரவரி 21, 2001) ஓர் இந்திய பேராசிரியரும், மொழியியலாளரும் எழுத்தாளரும் ஆவார். பஞ்சாப் மாநிலத்தின் ஃபெரோசுபூரில் பிறந்தார். ஆங்கில மொழியில் உயர்நிலைப் பட்டம் பெற்றார். வங்காளம், சீனம், ஜப்பானியம் ஆகிய மொழிகளைக் கற்றுத் தேர்ந்தார். தமிழ், ஜெர்மன், பஞ்சாபி ஆகிய மொழிகளைப் பற்றியும் அறிந்தவர். மொழியியலாளர் என்னும் நோக்கில் பகாரிய மொழியையும் இந்திய ஆட்சி மொழிகளுள் ஒன்றாக ஏற்கப் போராடியவர். இக்கோரிக்கை இந்திய அரசின் பரிசீலனையில் உள்ளது. ஆங்கிலம், இந்தி, பகாரி ஆகிய மொழிகளில் எழுதும் இவர், பௌத்தம், மலைப்பகுதி மக்களின் சமூக-அரசியல் பிரச்சனைகள் குறித்து எழுதுபவர். இந்திய அரசின் மக்களவை (கீழவை)) உறுப்பினராக மூன்று முறை தேர்ந்தெடுக்கப்பட்டவர். இமாச்சலப் பிரதேசத்தின் முன்னேற்றத்திற்குப் பாடுபட்டு, 21 பிப்பிரவரி 2001 அன்று இறந்தார்.

## மேற்கோள்கள்

பகுப்பு:இந்திய அரசியல்வாதிகள்
பகுப்பு:2001 இறப்புகள்
பகுப்பு:1934 பிறப்புகள்
பகுப்பு:7வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
துரந்தோ விரைவுத் தொடருந்து

**துரந்தோ அதிவிரைவு தொடருந்து** (*Duronto Express*) என்பது இந்தியாவில் இந்திய இரயில்வேயில் இயங்கும்  வழியில் எங்கும் நிற்காமல் செல்லும் அதிவிரைவு குளிர்சாதன சொகுசு தொடருந்து ஆகும்

## மேற்கோள்கள்

பகுப்பு:இந்தியத் தொடருந்து சேவைகள்
பகுப்பு:இந்திய விரைவுவண்டிகள்
இலங்கை நாடாளுமன்றத் தேர்தல், 2000

**2000 இலங்கை நாடாளுமன்றத் தேர்தல்** இலங்கையின் 11வது நாடாளுமன்றத்திற்கு 225 உறுப்பினர்களைத் தெரிவு செய்வதற்காக 2000, அக்டோபர் 8 இல் இடம்பெற்றது. அரசுத்தலைவர் சந்திரிக்கா பண்டாரநாயக்க குமாரதுங்க 10வது நாடாளுமன்றத்தைக் கலைத்து புதிய தேர்தலுக்கான அறிவித்தலை விடுத்தார்.

ஆறு ஆண்டுகள் ஆட்சி செய்த அரசுத்தலைவர் சந்திரிக்கா குமாரதுங்கவின் தலைமையிலான மக்கள் கூட்டணி அரசு மீது இம்முறை இரு முனைகளில் விமரிசனங்கள் முன்வைக்கப்பட்டன: ஈழப்போரில் விடுதலைப் புலிகளுடன்  இடம்பெற்ற மோதல்களில் பல முனைகளில் தோல்வி, பொருளாதாரத்தில் மந்தநிலை ஆகியவையே அவையாகும்.

பல வன்முறைகளின் மத்தியில் தேர்தல்கள் இடம்பெற்றன. தேர்தல் காலத்தில் இடம்பெற்ற வன்முறைகளில் 70 பேர் வரை கொல்லப்பட்டனர். இவர்களில் ஆறு பேர் தேதல் நாலன்று கொல்லப்பட்டனர். எதிர்க்கட்சிகளான ஐக்கிய தேசியக் கட்சி, சிறீலங்கா முஸ்லிம் காங்கிரசு ஆகிய கட்சிகள் தேர்தல் முறைகேடுகளுக்கு ஆளும் கட்சியைக் குற்றம் சாட்டின. 1983 இஆம் ஆண்டுக்குப் பின்னர் நடந்த தேர்தல்களைப் போலவே இம்முறையும் விடுதலைப் புலிகளின் கட்டுப்பாட்டில் உள்ள பகுதிகளில் விரல் விட்டு எண்ணக்கூடியவர்களே தேர்தல்களில் வாகக்ளித்தனர்.

## முடிவுகள்
சந்திரிக்கா பண்டாரநாயக்கவின் ஆளும் கூட்டணி வெற்றியைத் தக்க வைத்துக் கொண்டது. ஆனாலும் நாடாளுமன்றத்தில் பெரும்பான்மை கிடைக்கவில்லை. இதனால் 2001 இல் மீண்டும் தேர்தல் நடைபெற்றது.

## மேற்கோள்கள்

* 
* 
* 
* 
* 
* 
* 
* 
* 
* 

பகுப்பு:2000 தேர்தல்கள்
பகுப்பு:இலங்கை நாடாளுமன்றத் தேர்தல்கள்
பகுப்பு:இலங்கை தேர்தல்கள்
சப்தகாதை வியாக்கியானம்

**சப்தகாதை வியாக்கியானம்** என்பது சப்தகாதை என்னும் நூலுக்கு எழுதப்பட்ட விரிவுரை. எழுதியவர் 16ஆம் நூற்றாண்டில் வாழ்ந்த பிள்ளை லோகஞ்சீயர். 

இந்த நூலில் கூறப்பட்ட செய்திகள்
*இராமானுசர் நூற்றிருபது ஆண்டு குறைவு நிறைவுகள் இன்றிக்கே  இருந்தார்.
*பிள்ளை லோகாசிரியரின் திருவுருவ வருணனை – தேமருவும் செங்கமலத் திருத்தாள்களும், திகழும் வான்பட்டடை பதிந்த திருமருங்கும், முப்புரி நூலின் தாம மணிவடம் அமர்ந்த திருமார்பும், முன்னவர் தந்தருள் மொழிகள் நிறைந்த திருமுறுவலும், கருணை மொழிந்திடும் இணைக் கண்களும், கன நல்ல சிகைமுடியும், திங்கள் போலும் திருநுதலும், ...  என்று வளர்கிறது. 
*விரிவுரையில் பதவுரையும் உள்ளது.
*விரிவுரையின் தொடக்கத்தில் தனியன் பாடல் ஒன்றும் உள்ளது. 
## கருவிநூல்
*மு. அருணாசலம், தமிழ் இலக்கிய வரலாறு, 16ஆம் நூற்றாண்டு, பாகம் 3, பதிப்பு 2005
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
சப்தகாதை

**சப்தகாதை** என்னும் தமிழ் நூல் 14ஆம் நூற்றாண்டில் *விளாஞ்சோலைப்பிள்ளை* என்பவரால் எழுதப்பட்டது. ’சப்த’ என்றால் ஏழு. இந்த நூல் காப்புப்பாடல் ஒன்றும் செய்திப்பாடல் ஏழும் கொண்டது. எட்டுப் பாடல்களும் வெண்பாக்கள்.

விளாஞ்சோலைப்பிள்ளை தாழ்த்தப்பட்ட குலத்தில் பிறந்தவர். திருவனந்தபுரத்தில் வாழ்ந்துவந்தார். திருவனந்தபுரம் பெருமாள் கோயிலுக்குள் இவரால் செல்ல முடியவில்லை. விளாஞ்சோலை ஒன்றில் வாழ்ந்துவந்தார். எனவே இவரை விளாஞ்சோலைப்பிள்ளை என்றே குறிப்பிட்டனர். இவரது இயற்பெயர் தெரியவில்லை. 
பாடல்களில் இவர் தன் ஆசிரியரைப் போற்றுகிறார். இவரது ஆசிரியர் உலகாசிரியன் என்னும் பிள்ளை லோகாசாரியார். அழகிய மணவாளப் பெருமாள் நாயனாரிடம் உபதேசம் பெற்றவர்.

தென்கலை வைணவர் இந்த நூலின் முதல் பாடலை நாள்தோறும் பாடி  வழிபட்டனர். அந்தப் பாடல்:

அம்பொன் அரங்கர்க்கும் ஆவிக்கும் அந்தரங்க
சம்பந்தம் காட்டித் தடைகாட்டி – உம்பர்
திவம்என்னும் வாழ்வுக்குச் சேர்ந்த நெறிகாட்டும்
அவனன்றோ ஆசா ரியன்.

## கருவிநூல்
*மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
## அடிக்குறிப்பு

பகுப்பு:14 ஆம் நூற்றாண்டுத் தமிழ் நூல்கள்
பகுப்பு:நூலாசிரியர்கள்
தனியன் (வைணவம்)

**தனியன்** என்பது வைணவ நூல்களில் காணப்படும் குறியீடு. ஆழ்வார் அல்லது வைணவப் பெரியார் ஒருவரின் பாடல்களைக் கூறும் முன்னர் அவரைப் போற்றித் துதிக்கும் பாடல். தனிமனிதனைப் போற்றும் பாடல் ஆனதால் இப்பாடல் தனியன் எனப்பட்டது என்பது ஒரு பொருள். தனித்து நிற்கும் ஓரிரு பாடலாக இருப்பதால் தனியன் எனப்பட்டது என்பது மற்றொரு பொருள். தமிழில் வரும் தனியன்கள் வெண்பா அல்லது கட்டளைக் கலித்துறை யாப்பில் அமைவது வழக்கம்.

நாலாயிர திவ்வியப் பிரபந்தம் நூலில் பெரியாழ்வாரைப் போற்றும் தனியன்களாக மூன்று பாடல்கள் உள்ளன. அவற்றில் முதல்  தனியன் வடமொழியில் நாதமுனிகள் செய்தது.  அடுத்த இரண்டு தனியன்கள் பாண்டியபட்டர் என்பரால் பாடப்பட்டவை.
அதே போல ஆண்டாள் திருப்பாவை தொடங்குவதற்கு முன்னர் பட்டர் அருளிய வடமொழித் தனியன் ஒன்றும், உய்யக்கொண்டார் அருளிய தனியன்கள் இரண்டும் உள்ளன. 
இப்படிப் பிற ஆழ்வார்களின் பாடல்களுக்கும் தனியன் பாடல்கள் உண்டு.

தனியன் பாடல்கள் 10 ஆம் நூற்றாண்டில் பாடி இணைக்கப்பட்டவை.
##### மேலும் காண்க
* தனியன் பாடிய புலவர்கள்
* தனியன் வியாக்கியானம்

## அடிக்குறிப்பு

பகுப்பு:வைணவத் தமிழ் இலக்கியம்
பகுப்பு:10 ஆம் நூற்றாண்டுத் தமிழ் நூல்கள்
கூந்தற்பனை

**கூந்தற்பனை** (இலங்கை வழக்கு: **கித்தூள்**) (*Caryota urens*) என்பது இலங்கை, இந்தியா, சிங்கப்பூர், மியான்மர் ஆகிய நாடுகளில் மழைக் காட்டு நிலங்களில் வளரும் பனைக் குடும்ப பூக்கும் தாவர இனமாகும்.

## விளக்கம்
கூந்தற்பனை 12 மீட்டர் (39 அடி) உயரமும் 30 செமீ (0.98 அடி) அகலமுமான அடிமரத்தையும் கொண்டது.

**யா** என்னும் மரத்தைத் தொல்காப்பியம் ஆ-ஈற்றில் முடியும் சொல் என்று குறிப்பிடுகிறது.

இந்த தரத்தின் பெயரைச் சங்கப்பாடல் ‘யாம்’ என்று குறிப்பிடுகிறது.

## இவற்றையும் பார்க்கவும்
* தாளிப் பனை
## உசாத்துணை

*Riffle, Robert L. and Craft, Paul (2003) *An Encyclopedia of Cultivated Palms*. Portland: Timber Press.  /  (Page 292)

## வெளியிணைப்புகள்
*Re-learning the art of making jaggery
*Floridata site
*USDA Plants: ''Caryota urens''
*PACSOA.au - ''Caryota urens''

பகுப்பு:ஒருவித்திலைத் தாவரங்கள்
பகுப்பு:தமிழ்நாட்டின் தாவரங்கள்
பகுப்பு:இலங்கையின் மரங்கள்
சார்னியா

**சார்னியா** (*Sarnia*) என்பது கனடா நாட்டில் ஒண்டாரியோ மாநிலத்தில் ஹியுரான் ஏரிக்கரையில் உள்ள ஒரு நகரம் ஆகும். இந்நகரம் ஹியுரான் ஏரிக்கரையில் உள்ள ஊர்களிலேயே பெரிய ஊராகும். ஹியுரான் ஏரி இந்நகருக்கு வடக்கே அமைந்துள்ளது. மேற்கே அமெரிக்க ஐக்கிய நாட்டில் உள்ள போர்ட் ஹியுரான் என்ற நகரம் உள்ளது. சார்னியா மற்றும் போர்ட் ஹியுரான் நகரங்களுக்கிடையே செயின்ட் கலெயிர் என்கின்ற ஆறு ஹியுரான் ஏரியிலிருந்து பாய்ந்தோடுகிறது.

## மேற்கோள்கள்

பகுப்பு:கனடிய நகரங்களும் ஊர்களும்
ஜம்புலிங்கம்

செம்புலிங்கம் நாடார் என்ற சுயம்புலிங்கம் நாடார் என்று அழைக்கப்படும் இவர் நெல்லை மாவட்டத்தில் வள்ளியூருக்குத் தெற்கே உள்ள வடலிவிளை என்னும் கிராமத்தில் பிறந்தவர். தெலுங்கு பாளையக்காரர்களை பகைத்ததன் விளைவாகப் பொய்க்குற்றம் சாட்டப்பட்டுத் தண்டனை பெற்று ஜெயிலிலிருந்து தப்பியோடித் தலைமறைவு வாழ்க்கையில் ஈடுபட்டுக் கொள்ளைக்காரனாக மாறி ஏழைமக்களுக்கு உதவியவர் செம்புலிங்கம்.

வடலிவிளையைச் சேர்ந்த தெலுங்கு பாளையக்காரர் ஏழைப் பெண்ணொருத்தியை மானபங்கம் செய்ய முயன்றபோது செம்புலிங்கம் தடுத்துப் செயலைக் கண்டித்தார். இதனால் கோபம் அடைந்த பாளையக்காரர் தனது செல்வாக்கைப் பயன்படுத்தி, செம்புலிங்கம் தன் வீட்டில் பணம், நகைகளைக் கொள்ளையடித்துச் சென்றுவிட்டதாகப் பொய்க்குற்றம் சாட்டிப் ஆங்கிலேய போலீசாரைக் கொண்டு அவரைக் கைது செய்து சிறையில் அடைத்தார். செய்யாத குற்றத்திற்காகத் தண்டனை பெற்ற அவர் சிறையிலிருந்து தப்பி வந்து தெலுங்கு பாளையக்காரரை பலி வாங்கினார். பின்பு தலைமறைவாகி ஆங்கிலேயருக்கு எதிரியாக மாறினான். வேறு ஒரு இடத்தில் நடந்த கொள்ளைச் செயலில் செம்புலிங்கத்திற்கும் தொடர்பு உண்டு என்று துரைராஜ் என்பவனால் பொய்க்குற்றம் சாட்டப்பட்டு செம்புலிங்கம் சிறை சென்றதாகக் கூறுகிறார் ஆ. சிவசுப்பிரமணியன். மேற்கூறிய இரண்டு நிகழ்ச்சிகள் வேறுவேறாக அமைந்திருந்தாலும் செம்புலிங்கம் ஆங்கிலேயர்கள் பாளையக்காரர்களை எதிர்த்ததால் பொய்க்குற்றம் சாட்டப்பட்டு, சிறை சென்றதே அடிப்படை என்பது தெளிவாகின்றது.

ஆங்கிலேருக்கு  சிம்ம சொப்பனமாய் 30 ஆண்டுகள் விளங்கிய அவர் போலீசாரையே துரத்தியடித்திருக்கின்றார். இறுதியில் போலீசாரின் அச்சுறுத்தலால் தன் பாளையக்காரர்களால் காட்டிக் கொடுக்கப்பட்டுத் சுட்டுக் கொல்லப்படுகின்றார், ஆங்கிலேயர்களை ஆயுதம் கொண்டு எதிர்த்த அவரை சுதந்திர போரட்ட வீரர்ராக அறியப்படவேண்டும் ஆனால் ஆதிக்க ஜாதியினராலும் ஆங்கிலேய அரசாங்கத்தாலும் கொள்ளைக் குற்றம் சாட்டப்பட்ட அவர் மக்களால் பாதுகாக்கப்பட்டார், பாடப்பட்டார்

## இலக்கியத்தில் ஜம்புலிங்கம்
செம்புலிங்கத்தின் கொள்ளைச் செயல்களைப் புகழ்ந்து பாடுவதாக ஐம்பத்தைந்து பாடல்கள் கி.வா.ஜ தொகுத்த மலையருவியில் இடம்பெற்றுள்ளன. 1929இல் செ*ம்புலிங்க நாடார் துர்விளையாடற் சிந்து* என்ற பெயரில் பெரிய எழுத்துப் புத்தகம் ஒன்றும் வெளியிடப்பட்டுள்ளது. இவை இரண்டிலும் செம்புலிங்கத்தின் வரலாறு முழுமையாகச் சொல்லப்படவில்லை. அவர் வாழ்க்கைச் சம்பவங்கள் ஒரு சில மட்டுமே பாடலாய் எடுத்துக் கூறப்பட்டுள்ளன.

நாடார் ஜம்புலிங்கம் வாரார் வாரார் 
ஜம்புலிங்கம் என்ற வீரன் 
முறுக்கிவிட்ட மீசையோடே
முன்னம்பல் வரிசையோடே
மினுக்கி வைத்த கத்தியோடே
மின்னுங் கையில் வெடிகளோடே
வாரார் சொக்கத் தங்கம் நம்ம
நாடார் ஜம்புலிங்கம் வாரார் வாரார்

## வழக்கறிஞர் லிங்கம், நாடார் உவரி

## மேற்கோள்கள்

பகுப்பு:1923 இறப்புகள்
பகுப்பு:தமிழ்நாட்டுக் குற்றவாளிகள்
சேண்டி ஹூக் தொடக்கப் பள்ளி துப்பாக்கிச் சூடு

**சேண்டி ஹூக் தொடக்கப் பள்ளி துப்பாக்கிச் சூடு** (*Sandy Hook Elementary School Shooting*) என்பது 2012, திசம்பர் 14ஆம் நாள் ஐக்கிய அமெரிக்க நாட்டின் கனெடிகட் மாநிலத்தின் நியூட்டன் நகரில் அமைந்துள்ள சேண்டி ஹூக் தொடக்கப் பள்ளியில் 20 பள்ளிச் சிறார்களும் 6 பள்ளி அலுவலர்களும் உட்பட 27 பேர் சுட்டுக்கொல்லப் பட்ட நிகழ்ச்சியைக் குறிக்கிறது.

ஐக்கிய அமெரிக்க நாடுகளின் வரலாற்றில் மிக அதிக எண்ணிக்கையில் பள்ளி மாணவரும் அலுவலர்களும் சுட்டுக்கொல்லப்பட்ட நிகழ்ச்சியில் இரண்டாவது இதுவே. இதற்கு முன் 2007ஆம் ஆண்டில் விர்ஜீனியா மாநிலத்தில் விர்ஜீனியா டெக் கல்வி நிறுவனத்தில் சூடு நிகழ்ந்தது.

## சூடு நடத்தியவர்
சூடு நடத்தியவர் 20 வயது நிரம்பிய ஆதாம் லான்சா என்று அடையாளம் காணப்பட்டுள்ளது. ஆதாம் முதலில் தன் தாயாகிய நேன்சி லான்சா என்பவரை வீட்டில் சுட்டுக் கொன்றார். அதன் பின் அவர் சேண்டி ஹூக் பள்ளிக்கூடத்திற்கு வாகனத்தை ஓட்டிச் சென்று, அங்கே பள்ளி அலுவலர்களையும் பள்ளிச் சிறார்களையும் சுட்டுக் கொன்றுவிட்டு, தற்கொலை செய்துகொண்டார்.

கொலையாளி உட்பட மொத்தம் இறந்தவர்கள் எண்ணிக்கை 28. 


பலியானோர்

சூடு நடத்தியவர் (தற்கொலை)



## வெளி இணைப்புகள்

Live coverage:
* CNN 
* Reuters
* Riyadh Net 
* NBC Connecticut
* ''New York Times''
* ABC News
* FoxCT and ''Hartford Courant''
## ஆதாரங்கள்


பகுப்பு:2012 நிகழ்வுகள்
இலங்கை மலாய்

**இலங்கை கிரியோலே மலாய்** (), இலங்கையில் பேசப்படும் மலாய் மொழியின் கொச்சை வழக்கு ஆகும். இலங்கையில் வாழும் ஐந்து வகையான மலாயர் இம்மொழியைப் பேசுகின்றனர். இவர்கள் வாழும் இடத்திற்கேற்ப, தமிழ், சிங்களச் சொற்கள், இலக்கண விதிகளின் தாக்கம் இவர்களது மொழியில் இருப்பதைக் காணலாம். இலங்கை மலாய் என்பது பத்தாவி, சாவகம், மலாயு போன்ற மொழிகளின் கலப்பு ஆகும். தற்போது இவர்கள் இலங்கை மக்கள் தொகையில் 0.3 விழுக்காட்டினராக, எண்ணிக்கையளவில் 46,000 உள்ளனர். இம்மொழி பெரும்பாலும் பேச்சு வழக்கிலேயே வாழ்கிறது. எப்பொழுதாவது இதை தமிழ், சிங்கள எழுத்துகளில் எழுதியுள்ளனர். 19 ஆம் நூற்றாண்டின் ஜாவி எழுத்துமுறையை ஒத்த குண்டால் எழுத்துமுறை உருவாக்கப்பட்டு பயன்படுத்தப்பட்டது. தற்கால இளைஞர்கள் சிங்களத்தையும் தமிழையும், ஆங்கிலத்தையும் கற்பதால்/பேசுவதால், இம்மொழி வீழ்ச்சியடைந்து வருகிறது.

## உசாத்துணைகள்

பகுப்பு:மலாய-பொலினீசிய மொழிகள்
பகுப்பு:இலங்கையின் மொழிகள்
பகுப்பு:இலங்கை மலாயர்
பலதொகுதி கட்டமைப்பு

**பலதொகுதி கட்டமைப்பு** (Multiseat configuration) என்பது ஒரே நேரத்தில் ஒரு கணினியைப் பல பயனர்கள் பயன்படுத்துவதை குறிக்கும். இதற்கு ஒரு தனி மேசைக் கணினி, மற்றும் ஒவ்வொரு பயனருக்கும் தனித்தனியான கணினித் திரை, விசைப்பலகை, சுட்டி, காதொலிப்பான் முதலியன ஒருங்கிணைக்கப்பட வேண்டும்.

பகுப்பு:கணினியியல்
ஒலிவியா தனபாலசிங்கம்

**ஒலிவியா (OliviaT)** ஓர் நடனக் கலைஞரும், இசைக் கலைஞரும் பாடகரும் ஆவார். இளவயதில் இலங்கையில் இருந்து ஜெர்மனிக்கு சென்றாலும் தன் பண்பாட்டை மறவாது கடைபிடித்தனர் ஒலிவியா குடும்பத்தினர். வீட்டில் தமிழ் பேசியும், தமிழ்ப் பண்பாட்டைப் பேணியும் வளர்ந்தார். ஐந்து வயதில் பரதநாட்டியம் கற்றார். பின்னர் இலண்டன் சென்று நடன ஆசிரியர்களின் வழிகாட்டுதலைப் பெற்றார். லண்டனின் கீழ்த்திசை கலை அகாதெமியில் தன் அரங்கேற்றத்தை நிகழ்த்தி, நாட்டிய கலாஜோதி என்னும் பட்டம் பெற்றார். ஜெர்மனி கலை பண்பாட்டுக் கழகத்தால் ஆடற்கலை அரசி என்னும் சிறப்புப் பட்டம் பெற்றார். ஜெர்மனியின் கானம்பாடி என்னும் நிகழ்ச்சியில் பாடி ஜெர்மன் இன்னிசைக் குரல் என்னும் பட்டம் பெற்றார். இவர் நடனத்துடன் பாடல்களையும் வெளியிட்டுள்ளார். சிங்கப்பூர், மலேசியத் தமிழ் ஊடகங்கள் இவரைப் பற்றிய செய்திகளை வெளியிட்டுள்ளன.
Ananthi Magazine.

## விருதுகள்
*கானம்பாடி: கலை பண்பாட்டுக் கழகம், ஜெர்மனி 1997, 1998
*சங்கீத கலாஜோதி - வீணை: கீழ்த்திசை கலை அகாதெமி, லண்டன் 2004
*சங்கீத கலாஜோதி - சங்கீதம்: கீழ்த்திசை கலை அகாதெமி, லண்டன் 2004
*நாட்டிய கலாஜோதி: கீழ்த்திசை கலை அகாதெமி, லண்டன் 2005
*ஜேர்மனிய இன்னிசைக்குரல்: பன்னாட்டு ஒலிபரப்புக் கூட்டுத்தாபனம், தமிழ், இலண்டன் 2006
*ஆடற்கலை அரசி: கலை பண்பாட்டுக் கழகம், ஜெர்மனி 2006
*கலாஞான வாரதி: கீழ்த்திசை கலை அகாதெமி, ஜெர்மனி 2010
*இந்த மாதத்தின் கலைஞர்: ஏ9 ரேடியோ, கனடா, 2010

## இசைக் கோவைகள்
{| style="width:100%;"
|- valign="top"
|

### தனிப் பாடல்கள்
{| style="width:100%;"
|- valign="top"
|

## மேற்கோள்கள்

* ஈழமுரசு (28/10/1998)ஐரோப்பா
* Oberbergische Volkszeitung (30/10/2001) ஜெர்மனி
* Kölner Stadt Anzeiger / Oberbergischer Volkszeitung (07-02-2007) ஜெர்மனி
* தினகரன் - (23/03/2008) இந்தியா
* ராணி (June 2008) இந்தியா
* ஆனந்தி, (Feb 2010) 4tamilmedia சுவிட்சர்லாந்து
* Anzeigen –echo (30/06/2010) ஜெர்மனி
* வெற்றிமணி (July 2010) ஜெர்மனி

பகுப்பு:தமிழ்ப் பெண்கள்
பகுப்பு:கருநாடக இசைப் பாடகர்கள்
பகுப்பு:நடனக் கலைஞர்கள்
பகுப்பு:1986 பிறப்புகள்
பகுப்பு:வாழும் மக்கள்
பகுப்பு:செருமானியத் தமிழர்
பகுப்பு:புகலிட ஈழத்தமிழர்
பியரி மொழி

**பியரி மொழி** (பியரி பாஷை), கருநாடகத்தில் தக்சின கன்னட மாவட்டத்திலும், கேரளத்தின் காசரகோடு மாவட்டத்திலும் வாழும் இசுலாமியர்களால் பேசப்படும் மொழி. இம்மொழி மலையாள சொற்றொடர் அமைப்பிலும், துளு ஒலிப்பியலுக்கு ஏற்றபடியும் அமைந்துள்ளதால், இவ்விரு மொழிகளுக்கும் நெருக்கமானது. நெருங்கிய மொழி என்பதால் மலையாளம், தமிழ் பேசுபவர்கள் இம்மொழியை 75 விழுக்காடு புரிந்துகொள்வர்.

## அமைப்பு
இம்மொழி கன்னட எழுத்துகளைப் பயன்படுத்துகிறது. பியரி மொழியில் ழ், ண், ற் ஆகியவை காணப்படுவதில்லை  'ḷ' மலையாளத்தில் உள்ள ள், ண் ஆகியவை ல், ந்(ன்) ஆகியவையாக முறையே மாறுகின்றன. இதே போல ற் என்பது ர் என்பதோடும் ஒன்றி விடுகின்றது இது துளு மொழியை ஒப்பதாக உள்ளது
எடுத்துக்காட்டுச் சொற்கள்

மலையாளத்தில் (தமிழிலும்) ‘வ’ என்னும் எழுத்தில் தொடங்கும் சொற்கள், பியரி மொழியில் ‘ப’ எனத் தொடங்குகின்றன. துளுவும் இதே அமைப்பைக் கொண்டிருக்கிறது.

மலையாளத்தில் இறுதியில் ’ஆ’ என்று முடியும் சொற்கள் பியரி மொழியில் ‘ஏ’ என்று முடியும்.

மலையாளச் சொல்லின் முடிவில் வரும் ‘ன்’, ‘ம்’ ஆகியன பியரியில் இல்லை.

சொற்தொடர்புகள்:
பெரும்பாலான சொற்கள் மலையாளம், துளு ஆகியவற்றை ஒத்திருக்கும். இம்மொழி அரபு சொற்களையும் உள்வாங்கியிருக்கிறது.

## மொழிவளம்
பியரி மொழியில் இலக்கியங்கள் எழுதப்பட்டுள்ளன. ஆங்கிலம்- கன்னடம்- பியரி அகராதி ஒன்றும் உள்ளது. ஏறத்தாழ 100 நூல்களும், 400 ஒலிக்கோப்புகளும், 2 காணொளிகளும் இம்மொழியில் வெளிவந்துள்ளன. இம்மொழியில் பியாரி என்னும் திரைப்படம் வெளியாகியுள்ளது. திருமண, திருவிழா நிகழ்ச்சிகளில் பாடப்படும் நாட்டார் பாடல்கள் புழக்கத்தில் இருந்து மறைந்து வருகின்றன.

## மொழிக் குழு
இதுவரை நான்கு பியரி இலக்கியக் கூட்டங்கள் நடைபெற்றுள்ளன. பியரி கலை அகாதெமி அமைத்தல், பியரி மொழிக்கு நேரும் அவலங்கள் ஆகியவற்றைப் போக்க இக்குழு தீர்மானங்கள் நிறைவேற்றும்.

## அடிக்குறிப்புகளும் மேற்கோள்களும்

பகுப்பு:மொழிகளின் வரலாறு
பகுப்பு:திராவிட மொழிகள்
பகுப்பு:இசுலாமியப் பண்பாடு
ராகவன் அருணாச்சலம்

**வல்லம்படுகை சிறீனிவாச ராகவன் அருணாச்சலம்** (*V. S. R. Arunachalam*) இந்திய விஞ்ஞானி மற்றும் பாதுகாப்பு ஆராய்ச்சி மற்றும் மேம்பாட்டு அமைப்பின் முன்னாள் தலைவர் ஆவார்.  அறிவியல் மற்றும் தொழில்நுட்ப சிந்தனைக் குழுவான அறிவியல், தொழில்நுட்பம் மற்றும் கொள்கை ஆய்வு மையத்தின் நிறுவனர் மற்றும் தலைவராக இருந்தார்.

பத்மபூசண், பத்மவிபூசண் ஆகிய விருதுகளைப் பெற்றார். பாபா அணு ஆராய்ச்சிக் கழகத்திலும், தேசிய வானூர்தி ஆய்வகத்திலும், இராணுவ ஆராய்ச்சி நிறுவனங்களிலும் பணிபுரிந்தார். இந்திய அரசின் இராணுவ ஆராய்ச்சித் துறையில் ஆலோசகராகப் பணியாற்றினார்.

## வாழ்க்கைக் குறிப்பு
அருணாசலம் 10 நவம்பர் 1935 ஆம் ஆண்டு நவம்பர் மாதம் 10 ஆம் தேதியன்று பிறந்தார். அறிவியலில் இளங்கலை மற்றும் முதுகலைப் பட்டங்களைப் பெற்றார். 1965 ஆம் ஆண்டில் வேல்சு பல்கலைக்கழகத்தில் பொருளறிவியல் மற்றும் பொறியியலில் முனைவர் பட்டம் பெற்றார்.

## இறப்பு
ராகவன் அருணாச்சலம் 2023 ஆம் ஆண்டு ஆகத்து மாதம் 16 ஆம் தேதியன்று தன்னுடைய 87 ஆவது வயதில் கலிபோர்னியாவில் இறந்தார்.

## மேற்கோள்கள்

பகுப்பு:இந்திய அறிவியலாளர்கள்
பகுப்பு:வாழும் மக்கள்
பகுப்பு:1935 பிறப்புகள்
பகுப்பு:பத்ம பூசண் விருது பெற்ற தமிழர்கள்
பகுப்பு:பத்ம விபூசண் விருது பெற்ற தமிழர்கள்
பகுப்பு:தமிழ்நாட்டுக்கு வெளியே இறந்த தமிழ்நாட்டவர்கள்
திரட்டுப்பால்

**திரட்டுப்பால்** (திரட்டுப் பாயசம்) தமிழர் திருவிழாக்களில் செய்யப்படும் இனிப்பு உணவு ஆகும். வெல்லம், அரிசி மாவு ஆகியவற்றை கொதிநீரில் வேக வைத்து தேவைக்கேற்ப தேங்காய்த் துருவல், ஏலக்காய் கலந்து உண்பர். இது மஞ்சள் நிற பாயசம் போல் தோற்றமளிக்கும்.

பகுப்பு:தமிழர் உணவுகள் பகுப்பு:இனிப்புகள்
நானு பிள்ளை

**பன்னிசேரி நானு பிள்ளை**, கவிஞர், கல்வியாளர், கலைஞர் ஆவார். கேரளத்தைச் சேர்ந்த இவர், கதகளி நடனத்தைத் தெளிவுறக் கற்றவர். இவர் கொல்லம் மாவட்டத்தைச் சேர்ந்த கருநாகப்பள்ளி வட்டத்தில் மருதூர்குளங்கராவில் பிறந்தவர். இவரின் பெற்றோர் வயலில் பப்பு குரூப், பிலானுளில் கல்யாணி அம்மா ஆவர். இவரது இளவயதிலேயே தாய், தந்தையரை இழந்து அண்ணன், மாமாவின் வளர்ப்பில் வாழ்ந்தார். பள்ளிப் படிப்பின்போது அண்ணனும் இறக்கவே, தனக்குத் தானே பா, இலக்கணம், நாடகம் ஆகியவற்றைக் கற்பித்துக் கொண்டார். கரிங்காட்டில் நானு ஆசான் என்பவர் சமற்கிருதம் கற்றுத் தந்தார். மலையாளம், தமிழ், ஆங்கிலம், இந்தி, தெலுங்கு, கன்னடம், பெங்காலி, அரபி ஆகிய மொழிகளைக் கற்றுத் தேர்ந்தார். சிலப்பதிகாரத்தில் குறிப்பிட்டுள்ள பத்ரகாளி கோவில் பாடல்களை அடியொற்றி பத்ரகாளி விஜயம் என்னும் காப்பியம் இயற்றினார். இவரது வாழ்க்கை வரலாறு கைராலி தொலைக்காட்சியில் ஒலிபரப்பப்பட்டது.

பகுப்பு:1885 பிறப்புகள்
பகுப்பு:1942 இறப்புகள்
பகுப்பு:கொல்லம் மாவட்ட மக்கள்
பகுப்பு:நடனக் கலைஞர்கள்
பகுப்பு:கவிஞர்கள்
ஆகாய கங்கை (திரைப்படம்)

**ஆகாய கங்கை** (*Agaya Gangai*) இயக்குநர் மனோபாலா இயக்கிய தமிழ்த் திரைப்படம். இதில் கார்த்திக் , சுஹாசினி ஆகியோர் முக்கிய கதாபாத்திரங்களில் நடித்திருந்தனர். இத்திரைப்படத்திற்கு இசையமைத்தவர் இளையராஜா. இத்திரைப்படம் வெளியிடப்பட்ட நாள்  17-திசம்பர்-1982.

## வகை
காதல்படம்

## நடிகர்கள்
* கார்த்திக் - முரளி 
* சுஹாசினி - சுமதி
* உஷா ராஜேந்தர் - செல்வி 
* கவுண்டமணி - ஆறுமுகம் 
* எஸ். என். பார்வதி - சுமதியின் அம்மா
* கமலா காமேஷ்- ஆண்டாள் வேடம் 
* வடிவுக்கரசி - ஜானகி கோபால் 
* தியாகு கோபால்
* காஜா ஷெரீப்

## பாடல்கள்
இப்படத்திற்கு இளையராஜா இசையமைத்தார்.

## மேற்கோள்கள்

## வெளி இணைப்புகள்
# https://www.imdb.com/title/tt0275172/
 

பகுப்பு:1982 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மனோபாலா இயக்கிய திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:சுஹாசினி நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
அர்ச்சனைப் பூக்கள்

**அர்ச்சனைப் பூக்கள்**  (*Archanai Pookal*) இயக்குநர் கோகுலகிருஷ்ணன் இயக்கிய தமிழ்த் திரைப்படம். இதில் கபில்தேவ், சுலோக்சனா ஆகியோர் முக்கியக் கதாபாத்திரங்களில் நடித்திருந்தனர். இத்திரைப்படத்திற்கு இசையமைத்தவர் இளையராஜா இசையமைத்தார்.
இத்திரைப்படம் வெளியிடப்பட்ட நாள்  15-அக்டோபர்-1982.
## வகை
காதல்படம்

## நடிகர்கள்
* சந்திரசேகர் 
* மோகன் 
* ராஜ்ய லட்சுமி
* சுபத்ரா
* சங்கிலி முருகன் 
* மனோரமா 
* பூர்ணம் விஸ்வநாதன் 
* செந்தில்

## விமர்சனம்
இப்படத்தின் இனிமையான காட்சிகள், அழகான இசைக்காக கல்கி பாராட்டியிருந்தது. ஆனால் படத்தொகுப்பும்  தேவையற்ற குறியீட்டு காட்சிகளையும் விமர்சித்தது.

## பாடல்கள்
இத்திரைப்படத்திற்கு இளையராஜா இசையமைத்திருந்தார்.

## மேற்கோள்கள்

## வெளி இணைப்புகள்
# http://en.600024.com/movie/archanai-pookal/ 

பகுப்பு:1982 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:மோகன் நடித்த தமிழ்த் திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:பூர்ணம் விஸ்வநாதன் நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
மாமியாரா மருமகளா

** மாமியாரா மருமகளா ** இயக்குநர் ஏ. கே. சுப்ரமணியம் இயக்கிய தமிழ்த் திரைப்படம்.  இதில் சுரேஷ், மஞ்சு பார்கவி ஆகியோர் முக்கிய கதைப்பாத்திரங்களில் நடித்திருந்தனர். இத்திரைப்படத்திற்கு இசையமைத்தவர் சங்கர் கணேஷ் மற்றும் இத்திரைப்படம் வெளியிடப்பட்ட நாள் 25-திசம்பர்-1982.

## மேற்கோள்கள்

## வெளியிணைப்புகள்
# http://www.cinesouth.com/cgi-bin/filmography/newfilmdb.cgi?name=mamiyara%20marumagala

பகுப்பு:1982 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜயகுமார் நடித்த திரைப்படங்கள்
முள் இல்லாத ரோஜா

**முள் இல்லாத ரோஜா** என்பது இயக்குநர் கே. ராம்ராஜ்  இயக்கிய தமிழ்த் திரைப்படம்.  இதில்  சக்கரவர்த்தி, விஜயகலா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் முரளிராஜ் மற்றும் இத்திரைப்படம் வெளியிடப்பட்ட நாள் 15-அக்டோபர்-1982.

## வகை
கிராமப்படம்

## கதை

கிராமத்தில் பெண்பித்தராக  ஒரு பண்ணையார் , பல பெண்களுக்குத் தீங்கு செய்கிறார். ஊரில் இருக்கும் அப்பாவியான ஒரு இளைஞனுக்கும் ஒரு வெகுளிப் பெண்ணுக்கும் உள்ள நட்பு அந்த பண்ணையாரைப் பொறாமைப்பட வைக்கிறது. அவரால் அவர்களுக்கு  ஏற்படும் பிரச்சினைகளும் அவரின் அட்டூழியங்கள் ஒழிந்தது எப்படி என்று செல்லும் திரைப்படம்.

## வெளி இணைப்புகள்
# http://www.cinesouth.com/cgi-bin/filmography/newfilmdb.cgi?name=mull%20illadha%20roja

பகுப்பு:1982 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
பகுப்பு:காந்திமதி நடித்த திரைப்படங்கள்
பகுப்பு:தேங்காய் சீனிவாசன் நடித்த திரைப்படங்கள்
பக்கத்து வீட்டு ரோஜா

**பக்கத்து வீட்டு ரோஜா** இயக்குநர் எம். பாஸ்கர் இயக்கிய தமிழ்த் திரைப்படம்.  இதில் கார்த்திக், ராதா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் சங்கர் கணேஷ் மற்றும் இத்திரைப்படம் வெளியிடப்பட்ட நாள் 02-செப்டம்பர்-1982.  
## வகை
காதல்படம்

## வெளி இணைப்புகள்
# http://www.cinesouth.com/cgi-bin/filmography/newfilmdb.cgi?name=pakathu%20veettu%20roja

பகுப்பு:1982 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்